Source: http://www.maksumaksjad.ee/modules/news/article.php?storyid=2814
Timestamp: 2020-05-31 10:56:29+00:00

Document:
Maksumaksja portaal - Uusi Riigikohtu maksualaseid lahendeid - EML - Uudised
EML : Uusi Riigikohtu maksualaseid lahendeid
28.06.2009 19:15:33 (1338 )
17. juunil avalikustas Riigikohtu halduskolleegium otsuse kohtuasjas nr 3-3-1-23-09.
Kohtumenetluses vaieldi selle üle, kas kaebajatele saab omistada juriidiliste isikute tulu. Riigikohus leidis, et maksumenetluses ei tuvastatud, et AS Sylvester endised aktsionärid said TuMS § 15 lg 1 mõttes tulu. Maksuhaldur pole näidanud, kuidas suurenes kaebajate vara äriühingule laekunud tasu näol ja kuidas oli kaebajatel seda tasu võimalik oma huvides kasutada.
Riigikohus selgitas, et MKS § 84 kohaldamisel peab maksuhaldur tuvastama, et maksukohustuslase tegevus oli suunatud sellele, et anda tehingutele maksude tasumise vältimiseks moonutatud õiguslik vorm. Riigikohus nõustus alama astme kohtutega, et seda ei ole maksuhaldur maksumenetluses tuvastanud. Riigikohus osundas ka neile võimalustele, kuidas maksukohustuslase sellist tegevust tõendada.
22. juunil avalikustas Riigikohtu halduskolleegium otsuse kohtuasjas nr 3-3-1-43-09.
Vaidlus puudutab sisendkäibemaksu mahaarvamise õigust, ettevõtluse ja omatarbe mõisteid. Otsuse teksti vt siit
26. juunil avalikustas Riigikohtu põhiseaduslikkuse järelevalve kolleegium otsuse kohtuasjas nr 3-4-1-4-09. Tallinna Linnavolikogu taotles 2009. aastal jõustunud maksukorralduse seaduse muudatuste (nn “ettemaksukonto”) põhiseadusevastaseks tunnistamist, kuna väidetavalt halvenes muudatuse tulemusena linnale kuuluva tulumaksu osa laekumine. Riigikohus ei rahuldanud taotlust.

References: Riigikohus 
 § 15

Riigikohus 
 § 84
 Riigikohus 
 Riigikohus 
 Riigikohus